**«Жетісу облысы Білім басқармасының Ақсу ауданы бойынша білім бөлімі» мемлекеттік мекемесінің «Жансүгіров атындағы орта мектебі» коммуналдық мемлекеттік мекемесі**

Тренинг «Біз біргеміз»

(1 «А», «Ә», «Б» сынып)

Педагог-психологі: М.Ж.Мукушева

**2022-2023 жыл**

Тренинг «Біз біргеміз»

Мақсаты: Балаларың бір-бірімен байланыс орнатуға үйрету, серіктесінің қозғалыс темпіне ыңғайлану. «Дос», «достық» адамгершілік құндылық ретіндегі мәнін ашу

Міндеті: Достар арасындағы рухани жақындықтың мәнін ұғындыру.—Айнала қоршаған адамдарғатілеулес, ізгң ниеттерін дамыту— Мейірімділікке, жауапкершілікке, сезімталдылыққа тәрбиелеу.Әдіс-тәсілдері: Әңгіме айту, талдау, сұрақ-жауап ойыны.

Достық – адамдардың бір-біріне адал, қалтқысыз сеніп, бір мүдделі, ортақ көзқараста болатын қасиеті. Достық өзара жауапкершілік пен қамқорлықтың, рухани жақындықтың белгісі. Нағыз достық кісіге шабыт беріп, өмірде

кездесетін түрлі сәтсіздіктерге мойымауға, басқа түскен қайғы мен қиыншылықты бірге көтеруге жәрдемдеседі. Дос-жарандардың мінездері әр түрлі болып келуі мүмкін. Мысалы, біреуінде қызбалық екіншісінде тұйықтық не жігерсіздік байқалса да, бұлар достыққа кедергі бола алмайды, қайта нағыз достық осындай кемшіліктерден арылуға көмектеседі. Сатқындық, екі жүзділік, өтірікшілік, өзімшілдік достықпен сыйыспайды. Қазақтың дәстүрлі әдеп жүйесінде достыққа үлкен көңіл бөлінеді.

Халық арасында достық туралы мақал-мәтелдер жеткілікті: “Дос жылатып, дұшпан күлдіріп айтады”, “Досы жақсының, өзі де жақсы”, “Дүниеде адамның жалғыз қалғаны — өлгені, қайғының бәрі соның басында”. Достыққа қарама-қарсы ұғым — қастық пен күншілдік. Мұндай сезімге ерік алдырғандар басқаның қуаныш-қызығын, ырыс-бағын көтере алмайды, дос дегеннің не екендігін білмейді. Өзі шынайы дос бола білген адамның достары да көп болады және жер бетінде өзін жалғыз сезінбейді.

Әңгімелесу (Сұрақтар)

Достықты, татулықты қалай түсінесіңдер?

Достарыңды ренжітіп алсаңдар, қалай татуласар едіндер?

Досыңа көмекті қалай көрсетуге болады?

Досыңның көп болғаның қалайсын ба?

Жағдаятты шешу( Суретке қарап)

Мұндай жағдайда ұл баланың не істегені жөн еді?

Сендер қалай ойлайсыңдар, қыз балаларға қалай достасуға болады?

Топтық жұмыс орындаймыз. Дос туралы талқылаймыз.

Сергіту сәті

Жаттығудың жүргізілуі: балалар жұппен тұрып допты бірге ұстайды(әр бала допты екі қолымен ұстауы тиіс). Жетекшінің белгісінен кейін балалар бір уақытта отыруға допты қолдарынан түсіріп алмай бөлме ішінде жүруі, секіруі қажет. Ең бастысы, бірге әрекет жасап допты түсіріп алмау.

« Менің көңіл-күйім » ойыны

Мақсаты : көңіл-күйін игере білуге және басқаруға , қадағалауға , дұрыс бағалай білуге тәрбиелеу

- Алдарыңдағы бланкіге өз көңіл-күйлеріңді суреттеп салыңдар .

«Есте қалған қызықты оқиға» ойыны

Топ дөңгеленіп отырып , қатысушыларға доп беріледі. Допты бір-біріне кезектесіп беріп , есте қалған қызықты оқиғаларды айтады

«Түстер» жаттығуы

Жүргізуші: балалар мен сендерге қазір қызыл, көк, сары немесе жасыл түстерді көрсетемін. Қай балаға жасыл түс кездессе, ол жасыл түсті 3 заттың атын атау керек. Айтқан затты қайталап айтуға болмайды. Мысалы, жасыл түсті алған оқушы жапырақ деп айтуға болады.

«Зейінді бол!» жаттығуы

Жүргізуші: Балалар қазір мен сендерге сөздер оқимын, сол сөздердің ішінен сендер жануарлардың атын естігенде қол шапалақтауларың керек, ал құстың аттарын естігенде аяқтарыңмен топырлатасыңдар, балықтардың атауларын айтқанда, балық ұқсап жүзулерің керек.**Қарақат, алабұға, алма, түлкі, сандық, көгершін, сауысқан, шортан, жолбарыс, теледидар, қарға, аю, гүл, тотықұс, кит, акула, бауырсақ, қоян, ақ шағала, шабақ, арыстан, қарлығаш.**

1. "Шатасқан сызықтар" әдістемесі

Зейін тұрақтылығын бағалау

Балаға 10 шатасқан сызық бейнеленген сурет ұсыныңыз(1 сурет). Әр сызықтың басында (сол жағында) және соңында (оң жағында) өзінің нөмірі бар.Бірақ та бұл нөмірлер сай келмейді.

Баланы әр сызықтың басынан соңына дейін мұқият қадағалауын сұраңыз. Бұл жағдайда қалам, қарындаш немесе саусақ қолдануға болмайды.Бала сызықтың сол жағындағы, сосын оң жағындағы нөмірді дауыстап айтады.

Барлық тапсырманы орындауға жұмсалған уақытты, жіберілген қателерді, жаңылыстарды және т.б. белгілеп отырыңыз. 6-7 жасар балалардың көпшілігі бұл тапсырманы 1-2 минут ішінде мүлде қатесіз орындай алады.